Paradentose er betændelse i knoglen omkring tænderne. Betændelse opstår ved store mængder af bakterier omkring tænder og tandkød. Tit er paradentose et resultat af dårlig mundhygiejne. Derfor er det vigtigt, at du dagligt børster dine tænder grundigt, og bl.a. benytter dig af tandtråd, så du bedst muligt forebygger betændelse. Dog kan der være nogle personer, der har større risiko for hurtigt at udvikle paradentose end andre. Det skyldes enten lav resistens eller specielt aggressive bakterier.